**Zmluva o dodávke, distribúcii elektriny a prevzatí zodpovednosti za odchýlku**

**.../ 2019**

*(Návrh)*

uzatvorená v zmysle zákona č. 513/1991 Z.z. Obchodného zákonníka v znení neskorších predpisov

*(ďalej len „Zmluva“)*

**I.**

**Zmluvné strany**

Obchodné meno: **Liptovská vodárenská spoločnosť, a.s.**

Sídlo: Revolučná 595, 031 05 Liptovský Mikuláš

Údaj o zápise v OR: zapísaná v OR Okresného súdu Žilina, oddiel: Sa, vložka č.10547/L

Zastúpená: Ing. Rudolf Urbanovič, predseda predstavenstva

Ing. Matej Géci, podpredseda predstavenstva

Bankové spojenie: Prima banka Slovensko, a.s.

IBAN: SK63 5600 0000 0003 0245 3005

SWIFT : KOMASK2X

IČO: 36 672 441

DIČ: 2022236557

IČ DPH: SK2022236557

Tel.: 044/5437710

Fax: 044/5522863

E-mail: sekretariat@lvsas.sk

*(ďalej len „****Odberateľ****“)*

**a**

Obchodné meno:

Sídlo:

Údaj o zápise v ŽR:

Zastúpená:

Bankové spojenie:

IBAN:

SWIFT :

IČO:

DIČ:

Tel.:

E-mail:

*(ďalej len „****Dodávateľ****“)*

*(spolu aj „****zmluvné strany****“)*

**II.**

**Preambula**

1. Odberateľ na obstaranie predmetu tejto zmluvy použil postup verejného obstarávania zadávania nadlimitnej zákazky verejnou súťažou, ktorého víťazom sa stal Dodávateľ.
2. Odberateľ zrealizoval verejné obstarávanie ako nadlimitnú zákazku postupom verejnej súťaže na predmet zákazky „Nákup elektrickej energie na roky 2021 - 2022“, ktorého výsledkom je táto Zmluva o dodávke, distribúcii elektriny a prevzatí zodpovednosti za odchýlku.
3. Ustanovenia uvedené v tejto zmluve sú podstatnými náležitosťami každej Zmluvy na dodávku aj distribúciu elektrickej energie s prevzatím zodpovednosti za odchýlku, uzavretej medzi zmluvnými stranami.

**III.**

**Predmet zmluvy**

1. Je stanovenie základných práv a povinností odberateľa na jednej strane a dodávateľa na druhej strane, pri zabezpečovaní dodávky, odberu a distribúcie elektrickej energie s prevzatím zodpovednosti za odchýlku, zabezpečení a služieb s používaním prenosovej sústavy a ostatných regulovaných služieb. (ďalej len „Dodávka elektriny“).
2. Dodávateľ sa zaväzuje:
   1. dodávať kupujúcemu elektrickú energiu do jednotlivých odberných miest podľa Prílohy č. 1 tejto Zmluvy.
   2. poskytnutie prístupu k nameraným dátam spotreby na odberných miestach s priebehovým

meraním cez portál dodávateľa bez časového obmedzenia

* 1. sprístupnenie náhľadu faktúr a platieb v elektronickej podobe cez portál dodávateľa bez časového obmedzenia
  2. termovízne meranie s technickou správou pre vybrané zariadenia odberateľov (minimálne 3 merania ročne po vzájomnej dohode)

1. Odchýlka subjektu zúčtovania je rozdiel medzi dohodnutým množstvom elektriny a množstvom skutočne odobratej elektriny. Režim prenesenej zodpovednosti za odchýlku (t.j. preniesť na seba náklady s tým spojené a riziko nepredpokladaného zvýšenia priemernej ceny elektriny v dôsledku platby za odchýlky) sa viaže na plánované množstvo odberu elektrickej energie.
2. Odberateľ je povinný odoberať elektrinu a zaplatiť dodávateľovi za dodávku elektriny cenu podľa tejto Zmluvy.
3. Dodávka elektriny bude uskutočňovaná podľa Zákona o energetike č. 251/2012 Z.z. s celkovou ročnou spotrebou elektriny spresnenou súčtom objemov nakúpených v jednotlivých tranžiach na príslušný kalendárny rok 2019 a 2020. Dodávka elektriny je splnená prechodom elektriny z distribučnej sústavy spoločnosti, ku ktorej je odberné miesto kupujúceho pripojené do odberného miesta Dodávateľa, t.j. prechodom elektriny cez odovzdávacie miesto, v ktorom sa zároveň uskutočňuje prechod vlastníckych práv k dodanej elektrine a nebezpečenstvo škody.

**IV.**

**Termín dodania, miesto dodania a dodacie podmienky**

1. Termín dodania: 1.1.2021 od 00.00 hod. SEČ do 31.12.2022 do 23.59 hod SEČ.
2. Miestom dodania je Liptovská vodárenská spoločnosť, a.s. a jej odberné miesta uvedené v Prílohe č. 1, ktorá je neoddeliteľnou súčasťou tejto zmluvy.
3. Predpokladané množstvo dodanej a odobratej elektrickej energie predstavuje za 24 mesiacov : 18 000 MW (9 000 MWh /rok).
4. Tolerancia odberu elektrickej energie je od 70% - 130% z ročnej hodnoty výšky odberu, vo vzťahu k zmluvnej hodnote objednanej elektriny na príslušný rok 2021 a 2022. Vyhodnocovanie tolerancie odberu elektriny bude vyhodnocované na každý rok samostatne. V rámci tejto tolerancie nebude uplatňovaná žiadna pokuta alebo príplatok za neodobratie elektriny alebo odobratie elektriny naviac.
5. Odberateľ objednáva elektrinu po častiach.
6. Odberateľ môže realizovať maximálne 5 nákupov počas jedného roka (max. 10 počas trvania tejto Zmluvy), pričom: Minimálny objem jednotlivého nákupu okrem posledného nákupu je 20% celkového ročného objemu. Posledný nákup pre nasledujúci rok musí byť zrealizovaný najneskôr:

do 15.12.2020 – pre rok 2021

do 15.12.2021 – pre rok 2022

1. Jednotlivé čiastkové nákupy inicializuje Odberateľ, a to formou požiadavky o realizáciu nákupu zaslanou Dodávateľovi elektronickou poštou na dve vopred dohodnuté e-mailové adresy, a to do 8:00 hod. v deň (len v pracovné dni) kedy má byť nákup realizovaný. V prípade, že Odberateľ požiada o nákup po 8:00 hod., má sa za to, že Odberateľ žiada o nákup práve na nasledujúci deň. Požiadavka musí obsahovať identifikáciu Odberateľa (IČO, názov), určenie obdobia dodávky (rok), objem dodávky (MWh). Po potvrdení prijatia požiadavky zo strany Dodávateľa sa táto stáva pre obidve zmluvné strany záväzná a zrušiť ju možno len po vzájomnej dohode oboch zmluvných strán. Dodávateľ môže nákup jednostranne odmietnuť len v prípade, že existujú objektívne príčiny, pre ktoré Dodávateľ nemôže požadovaný nákup uskutočniť – v takomto prípade je Dodávateľ povinný bezodkladne Odberateľa informovať o nemožnosti uskutočniť nákup a zdôvodniť svoje konanie. V prípade úspešnej realizácie nákupu Dodávateľ vystaví doklad „Záväzná objednávka ‘poradové číslo nákupu‘ “ a doručí ho Odberateľovi (elektronickou poštou vo formáte „.pdf“ alebo osobne) k písomnému potvrdeniu, a to najneskôr do 14:00 hod. v deň realizácie nákupu. Odberateľ „Záväznú objednávku“ písomne potvrdí najneskôr do 15:00 v ten istý deň. Písomné potvrdenie Záväznej objednávky môže Odberateľ odmietnuť len v prípade, že táto je v zjavnom rozpore s požiadavkou o realizáciu tranže alebo ustanoveniami tejto Zmluvy.
2. Celkové dohodnuté množstvo dodávky elektriny na predmetné obdobie (obdobie platnosti Zmluvy) bude stanovené ako súčet objemov jednotlivých objednávok. Musí ďalej obsahovať priemernú indikovanú cenu (EUR/MWh) a rozkontovanie indikovanej priemernej ceny do záväznej tarifnej ceny (EUR/MWh).
3. Odberateľ je povinný odobrať minimálne 70% a maximálne 130% celkového dohodnutého ročného množstva dodávky elektriny.
   1. V prípade, ak Odberateľ neodoberie minimálne dohodnuté množstvo elektriny, zaplatí za každú neodobratú MWh pod hranicu 70% celkového dohodnutého množstva dodávky elektriny (nedočerpanie) zmluvnú pokutu vo výške najviac 30,- EUR/MWh, pokiaľ sa zmluvné strany nedohodnú na nižšej zmluvnej pokute. Iná dohoda bude uzatvorená dodatkom k zmluve. Zmluvnú pokutu uhradí na základe faktúry vystavenej po vyhodnotení zmluvného obdobia. Zmluvná pokuta nie je predmetom DPH.
   2. V prípade, ak Odberateľ prekročí dohodnuté maximálne množstvo elektriny, má Dodávateľ právo k cene za každú MWh odobratú nad hranicu 130% celkového dohodnutého množstva dodávky elektriny (prečerpanie) uplatniť cenovú prirážku vo výške 15,- EUR/MWh, pokiaľ sa zmluvné strany nedohodnú inak. Iná dohoda bude uzatvorená dodatkom k zmluve. Cenová prirážka bude fakturovaná dokladom o oprave základu dane (ťarchopisom), v ktorom budú uvedené čísla faktúr, ku ktorým sa ťarchopis vzťahuje. Doklad o oprave základu dane bude vystavený v súlade s §25 Zákona o DPH č. 222/2004 Z.z. v platnom znení.
4. Dodávateľ je oprávnený vykonať vyhodnotenie skutočne odobratej elektriny za zmluvné obdobie. Toto vyhodnotenie bude vykonané súčtom odberov za všetky odberné miesta uvedené v Prílohe č.1, k poslednému dňu ročného obdobia. Vyhodnotenie vykoná dodávateľ najneskôr do 30 dní po ukončení ročného obdobia. Na odberných miestach typu maloodber môže odberateľ zadať konečné stavy elektromera. Ak odberateľ neposkytne konečné stavy uvedeným spôsobom, môže dodávateľ vykonať klasifikovaný odhad spotreby. V takom prípade dodávateľ nie je povinný akceptovať reklamáciu k výške odhadu spotreby, ak sa zmluvné strany nedohodnú inak.
5. Cena dodávky elektriny je dohodnutá zmluvnými stranami ako cena dohodou podľa Zákona č. 18/1996 Z.z. o cenách

**V.**

**Kúpna cena**

1. Cena dodávky elektriny v režime s prevzatím zodpovednosti za odchýlku dodávateľom sa stanoví pre každý nákup zvlášť ako súčet:

cenovej konštanty **(B)** vo výške ............. €/MWh *(bude doplnená po elektronickej aukcii)*

a

ceny „SLOVAK BASE LOAD YEAR 20YY FUTURES Settlement Price“ na obchodnej platforme Power Exchange Central Europe PXE pre pracovný deň predchádzajúci pracovnému dňu v ktorom je realizovaný nákup (ďalej len „cena PXE“ ).

1. V prípade, že Dodávateľ príjme požiadavku na realizáciu tranže v deň „d“ do 8:00 hod., bude použitá cena PXE zo dňa „d-1“. V prípade, že Dodávateľ príjme požiadavku na realizáciu nákupu v deň „d“ po 8:00 hod. a Odberateľ túto požiadavku nestornuje do 10:00 hod. v deň „d“, bude použitá cena PXE zo dňa „d“.
2. Po realizácii posledného nákupu Dodávateľ vykoná výpočet výslednej tarifnej ceny (jednotarif) ako vážený aritmetický priemer tarifných cien jednotlivých objednávok a tarifných spotrieb.
3. Do ceny dodávky elektriny je započítaná cena služby prevzatia zodpovednosti za odchýlku a poskytovanie služieb čl. III bodov 2.2 – 2.4.
4. Všetky ceny sú bez dane z pridanej hodnoty, bez spotrebnej dane z elektriny a bez odvodu do Národného jadrového fondu. DPH, a odvod do Národného jadrového fondu bude pripočítaný. K cenám bude pripočítavaná DPH podľa platných právnych predpisov. Spotrebná daň z elektriny nebude pripočítaná k cene. Obstarávateľ je registrovaný platiteľ dane z elektriny na Colnom úrade.
5. Cena za distribuovanú a dodanú elektrinu je stanovená v EUR pokiaľ sa Dodávateľ a Odberateľ nedohodli inak. Platba v inej mene než EUR musí byť obojstranne dohodnutá písomne .
6. Cena za poskytnutie distribúcie elektriny, prenosu elektriny, za poskytovanie systémových služieb a nákladov na prevádzkovanie systému a ostatné poplatky schválené URSO (predmet plnenia podľa čl. III. tejto Zmluvy) sú určené podľa platných cenových rozhodnutí URSO. V prípade zavedenia nových poplatkov alebo nových daní príslušnými štátnymi orgánmi SR, ktoré sa týkajú plnenia podľa tejto Zmluvy, má Dodávateľ právo požadovať od Odberateľa ich zaplatenie a Odberateľ sa zaväzuje tieto poplatky zaplatiť. Dodávateľ má právo požadovať od Odberateľa aj zaplatenie zvýšených nákladov, ktoré budú mať vplyv na cenu a ktoré budú zavedené URSO-m alebo rozhodnutiami štátnych orgánov SR a ktoré Dodávateľ nebude môcť ovplyvniť.

**VI.**

**Fakturácia a finančné podmienky**

1. Kúpna cena je splatná na základe daňových dokladov (faktúr za odobratú elektrinu) dodávateľa, ktoré budú vystavované za každé jednotlivé odberné miesto samostatne, nasledovne :
   1. odberné miesto typu „maloodber“ – fakturácia bude realizovaná raz ročne, podľa stavu elektromerov;
   2. odberné miesta typu veľkoodber – fakturácia bude vykonávaná mesačne, podľa stavu elektromerov do 15. dňa nasledujúceho mesiaca.
2. Preddavkové platby pre odberné miesta typu maloodber, budú stanovené do výšky 85 % z predpokladanej výšky faktúry. Počet realizovaných zálohových platieb je 11 splátok za rok, so splatnosťou k 15. dňu v mesiaci.
3. Preddavkové platby pre odberné miesta typu veľkoodber, budú stanovené do výšky 85 % z predpokladanej výšky faktúry, so splatnosťou k 15. dňu v mesiaci. Fakturácia bude vykonávaná 1 x mesačne.
4. Faktúry musia obsahovať náležitosti daňového dokladu. Lehota splatnosti faktúry je 30 dní. Zobrazenie faktúr za spotrebovanú elektrinu podľa identifikačných čísiel odberných miest bude na internetovej stránke dodávateľa.
5. V prípade vzniku chyby, alebo omylu pri fakturácii elektriny nesprávnym odpočtom, výpočtovou chybou a pod., budú mať odberateľ aj dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr do 25 dní od vystavenia resp. obdržania faktúry. Dodávateľ resp. odberateľ reklamáciu prešetria a výsledok oznámia druhej strane do 30 dní od obdržania reklamácie.
6. Všetky platby za dodávku elektriny sa budú vykonávať bezhotovostne v peňažných ústavoch alebo inkasným príkazom v prospech dodávateľa.

**VII.**

**Práva a povinnosti zmluvných strán**

1. Dodávateľ je povinný :

* realizovať obchod s elektrickou energiou, vo vzťahu k dosiahnutým výsledkom vo verejnej súťaži – elektronickej aukci.

1. Odberateľ je povinný:

* odoberať elektrickú energiu, vo vzťahu k dosiahnutým výsledkom vo verejnej súťaži – elektronickej aukci,
* uhradiť kupujúcemu predložené faktúry v lehotách splatnosti a v správnej výške.

**VIII.**

**Doba trvania a zánik zmluvy**

1. Táto zmluva sa uzatvára na dobu určitú do 31.12.2022, pričom platnou sa stáva dňom jej podpísania obidvoma zmluvnými stranami a účinnou dňom po podpísaní oboma zmluvnými stranami.
2. Pri podstatnom porušení povinností vyplývajúcich z tejto Zmluvy môže oprávnená strana odstúpiť od zmluvy do 1 mesiaca s udaním dôvodov podstatného porušenia povinností po oznámení druhej zmluvnej strane a požadovať od povinnej strany náhradu škody v súlade s platnou úpravou. Oznámenie o odstúpení musí byť písomnou formou, doručené na adresu zmluvnej stravy uvedenej v záhlaví zmluvy.
3. Zmluvné strany sa dohodli, že za podstatné porušenie zmluvných povinností bude Odberateľ považovať:
   1. Odobratie licencie resp. oprávnení na dodávku a distribúciu elektrickej energie
   2. Ak sa spoločnosť dostane do návrhu na konkurz, vyrovnanie, reštrukturalizáciu alebo likvidáciu spoločnosti alebo je voči nej vznesený právoplatný výkon exekučného rozhodnutia
   3. Ak dodaný tovar nebude zodpovedať vlastnostiam dohodnutým v tejto Zmluve.
4. Zmluvné strany sa dohodli, že za podstatné porušenie zmluvných povinností bude Dodávateľ považovať:
   1. Ak Odberateľ mešká so zmluvne dohodnutou platbou a neuhradil ju ani podľa upomienky
   2. Pokiaľ Odberateľ neodoberie riadne predmet zmluvy podľa Zákona
   3. Ak Odberateľ nie je vlastníkom odberného miesta a vlastník odberného miesta požiada o zmenu odberateľa na odberné miesto.
5. Zmluvu je možné vypovedať ktoroukoľvek zmluvnou stranou, pričom výpoveď musí byť písomná a musí byť doručená druhej strane. Výpovedná lehota je trojmesačná a začína plynúť dňom doručenia výpovede. V prípade pochybností o dátume sa má za to, že výpoveď resp. odstúpenie od zmluvy bolo doručené druhej strane 3. deň po jeho odoslaní.

**IX.**

**Spoločné a záverečné ustanovenia**

1. Zmluvné strany sa dohodli na tom, že záväzkový vzťah, vzniknutý na základe tejto zmluvy

sa riadi ustanoveniami Obchodného zákonníka.

1. Prílohou č. 2 je čestné vyhlásenie dodávateľa o uzatvorení platnej distribučnej zmluvy s uvedením čísla a dátumu jej uzatvorenia s prevádzkovateľom distribučnej sústavy o distribúcii a prístupe do distribučnej sústavy ma vymedzenom území vo vzťahu k odberným miestam odberateľa.
2. Zmluva je vyhotovená v štyroch rovnopisoch, z ktorých po podpísaní obdrží každá zmluvná strana dve vyhotovenia.
3. Zmluvné strany prehlasujú, že si túto zmluvu riadne prečítali, porozumeli jej obsahu a jednotlivým pojmom, vysvetlili si význam jednotlivých pojmov a ustanovení zmluvy, porozumeli im a na znak súhlasu s touto zmluvou ju vlastnoručne podpisujú.

Odberateľ: Dodávateľ:

V Liptovskom Mikuláši, dňa: ...................... V ...................., dňa: ..............................

–––––––––––––––––––––––– ––––––––––––––––––––––––

Ing. Rudolf Urbanovič

predseda predstavenstva

––––––––––––––––––––––––

Ing. Matej Géci

podpredseda predstavenstva

Poznámky k návrhu zmluvy:

Príloha č. 1, Zoznam odberných miest - bude vložená rovnaká príloha ako je aj príloha č. 1 týchto SP

Príloha č.2, Čestné vyhlásenie dodávateľa o uzatvorení platnej distribučnej zmluvy - bude dodaná dodávateľom k podpisu zmluvy